
	1. ՀՀ ներքին գործերի նախարարություն
	24.06.2025 թ.

	
	N 43/6/164034-25

	Առաջարկություններ և առարկություններ չկան:
	Ընդունվել է ի գիտություն:

	2. ՀՀ տարածքային կառավարման և ենթակառուցվածքների նախարարություն
	01․07․2025 թ․

	
	ԴԽ/14.2/22053-2025

	Դիտողություններ և առաջարկություններ չկան։
	Ընդունվել է ի գիտություն:

	3. ՀՀ ֆինանսների նախարարություն
	10․07․2025 թ․

	
	N 01/11-4/15331-2025

	Նախագծով ակնկալվում է ստեղծել բարենպաստ միջավայր՝ պետական կառավարման արդյունավետությունը բարձրացնելու նպատակով՝ օպտիմալացնելով վարչարարությունը, ինչպես նաև դյուրացնելով անշարժ գույքի հասցեների տրամադրման գործընթացները և ապահովել ռեսուրսների արդյունավետ օգտագործումը։
Համաձայն Նախագծին կից ներկայացված հիմնավորման՝ Նախագծի ընդունումը պետական բյուջեի եկամուտներում և ծախսերում էական փոփոխություններ չի առաջացնում:
Այդ կապակցությամբ հայտնում ենք, որ «էական» եզրույթի առկայությունը ենթադրում է ՀՀ պետական բյուջեից լրացուցիչ ֆինանսական միջոցների հատկացման անհրաժեշտություն: Մասնավորապես, հասցեների ռեեստրի էլեկտրոնային հարթակի ստեղծման և դրա շահագործման մասով ներկայացված չէ անհրաժեշտ ծախսերի վերաբերյալ ֆինանսական հաշվարկներով հիմնավորված ֆինանսական գնահատականը: Ուստի, առաջարկում ենք Նախագծին կից հիմնավորումներում անդրադառնալ ֆինանսական գնահատականներին վերաբերող տեղեկատվությունը հաշվարկ-հիմնավորումներով կամ բացառել լրացուցիչ ծախսերի անհրաժեշտությունը, ինչպես նաև հստակեցնել էլեկտրոնային հարթակի ստեղծման և շահագործման համար անհրաժեշտ միջոցների ֆինանսավորման աղբյուրները:
	Ընդունվել է։
Հիմնավորումը լրամշակվել է։

	4. Երևանի քաղաքապետ
	15.07.2025 թ․

	
	N 01/86780-25

	Ի պատասխան Ձեր՝ 2025 թվականի հունիսի 16-ի թիվ ՍԹ/11719-2025 գրության` ներկայացված ««Գույքի նկատմամբ իրավունքների պետական գրանցման մասին» օրենքում փոփոխություններ և լրացում կատարելու մասին» օրենքի նախագծի (այսուհետ՝ Նախագիծ) վերաբերյալ հայտնում ենք, որ Նախագծով առաջարկվում է նախատեսել, որ անշարժ գույքի հասցեավորումը, բացառությամբ անշարժ գույքի միավորի բաժանման կամ միավորման դեպքերի, իրականացվում է անշարժ գույքի պետական ռեգիստրի կողմից գույքի նկատմամբ իրավունքի պետական գրանցման ընթացքում, անշարժ գույքի նոր հասցեներ տրամադրելու կամ անշարժ գույքի հասցեների փոփոխության դեպքում՝ հիմք ընդունելով հասցեների ռեեստրի տեղեկատվական բազայում առկա տվյալները:
Այս առումով հայտնում ենք, որ`
1. Սահմանադրության 6-րդ հոդվածի համաձայն՝ պետական և տեղական ինքնակառավարման մարմիններն ու պաշտոնատար անձինք իրավասու են կատարելու միայն այնպիսի գործողություններ, որոնց համար լիազորված են Սահմանադրությամբ կամ օրենքներով:
Սահմանադրության 179-րդ հոդվածի համաձայն՝ տեղական ինքնակառավարումը տեղական ինքնակառավարման մարմինների իրավունքն ու կարողությունն է` համայնքի բնակիչների շահերից ելնելով, Սահմանադրությանը և օրենքներին համապատասխան, սեփական պատասխանատվությամբ լուծելու համայնքային նշանակության հանրային հարցերը:
Սահմանադրության 182-րդ հոդվածի համաձայն՝ տեղական ինքնակառավարման մարմինների լիազորությունները լինում են սեփական` համայնքի պարտադիր և կամավոր խնդիրների լուծման նպատակով, ինչպես նաև պետության կողմից պատվիրակված: 
Տեղական ինքնակառավարման եվրոպական խարտիայի 4-րդ հոդվածի 4-րդ մասի համաձայն՝ տեղական ինքնակառավարման մարմիններին տրվող լիազորությունները պետք է լիակատար և բացառիկ լինեն: Դրանք չեն կարող վերացվել կամ սահմանափակվել իշխանության այլ (կենտրոնական կամ տարածաշրջանային) մարմնի կողմից, բացառությամբ օրենքով սահմանված շրջանակների:
«Տեղական ինքնակառավարման մասին» օրենքի 8-րդ հոդվածի համաձայն՝ տեղական ինքնակառավարումը հիմնվում է տեղական ինքնակառավարման մարմինների լիազորությունների ամբողջականության ու բացառիկության սկզբունքի վրա:
Նույն օրենքի 10-րդ հոդվածի համաձայն՝ hամայնքի խնդիրները լինում են պարտադիր և կամավոր: Համայնքի պարտադիր խնդիրները սահմանվում են նույն օրենքով, իսկ դրանց լուծման նպատակով տեղական ինքնակառավարման մարմինների սեփական լիազորությունները` օրենքով: Տեղական ինքնակառավարման մարմինների` նույն օրենքի իմաստով սահմանված սեփական լիազորություններն ուղղված են բացառապես համայնքի պարտադիր խնդիրների լուծմանը:
Նույն օրենքի 35-րդ հոդվածի 1-ին մասի 22-րդ կետի համաձայն՝ համայնքի ղեկավարը սահմանում է շենքերի և շինությունների համարակալումը, տալիս է համայնքի վարչական տարածքում անշարժ գույքի հասցեի տրամադրման թույլտվություն:
«Երևան քաղաքում տեղական ինքնակառավարման մասին» օրենքի 52-րդ հոդվածի 1-ին մասի 4-րդ կետի համաձայն՝ քաղաքապետը որպես սեփական լիազորություն՝ սահմանում է Երևանի շենքերի և շինությունների, ինչպես նաև հողամասերի համարակալումը, տալիս է համայնքի վարչական տարածքում անշարժ գույքի հասցեի տրամադրման թույլտվություն:
«Տեղական տուրքերի և վճարների մասին» օրենքով տեղական վճար է սահմանված համայնքի վարչական տարածքում անշարժ գույքի հասցեի տրամադրման համար:
Վերոգրյալ կարգավորումներից պարզ է դառնում, որ «Երևան քաղաքում տեղական ինքնակառավարման մասին», «Տեղական ինքնակառավարման մասին», ինչպես նաև «Տեղական տուրքերի և վճարների մասին» օրենքներով համայնքի վարչական տարածքում ցանկացած անշարժ գույքի հասցեի տրամադրման իրավունքը, որպես սեփական լիազորություն վերապահված է համայնքի ղեկավարին, այսինքն, այն համարվում է համայնքի ղեկավարի սեփական լիազորությունը և ուղղված է համայնքի պարտադիր խնդիրների լուծմանը:
Բացի այդ, տեղական ինքնակառավարման մասին օրենսդրությամբ, այդ թվում՝ նաև Տեղական ինքնակառավարման եվրոպական խարտիայով, որպես տեղական ինքնակառավարման սկզբունք, սահմանված է տեղական ինքնակառավարման մարմինների լիազորությունների ամբողջականությունն ու բացառիկությունը, միաժամանակ, որպես տեղական ինքնակառավարման մարմինների գործունեության միջազգային երաշխիք սահմանված է, որ տեղական ինքնակառավարման մարմինների լիազորությունները չեն կարող վերացվել կամ սահմանափակվել իշխանության այլ (կենտրոնական կամ տարածաշրջանային) մարմնի կողմից, բացառությամբ՝ օրենքով սահմանված շրջանակների:
Տվյալ պարագայում, հարկ է նկատի ունենալ, որ հասցեների տրամադրումը մշտապես իրականացվել է համայնքների կողմից՝ սեփական լիազորությունների շրջանակներում: Երևան համայնքի կողմից ձևավորվել է հասցեների բազա, որը հասցեների կադաստրային ռեեստրի ձևավորման սկզբնական փուլում տրամադրվել է ՀՀ կադաստրի կոմիտեին և այդ ռեեստրը մինչ օրս համալրվում է հենց համայնքի կողմից կատարված աշխատանքների հիման վրա:
Նկատի ունենալով նշվածը՝ հայտնում ենք, որ պետական իշխանության կողմից օրենսդրական փոփոխության ճանապարհով փորձ է արվում պետական մարմիններին վերապահել տեղական ինքնակառավարման մարմիններին օրենքով վերապահված լիազորությունները՝ հանգեցնելով վերջինիս կողմից իրականացվող լիազորությունների սահմանափակմանը և վերացմանը, ինչի արգելքը հստակ սահմանված է Տեղական ինքնակառավարման եվրոպական խարտիայով:
Ելնելով նշվածից՝ հայտնում ենք, որ ներկայացված Նախագծով նախատեսված փոփոխությունները նախևառաջ հակասում են «Երևան քաղաքում տեղական ինքնակառավարման մասին», «Տեղական ինքնակառավարման մասին» և «Տեղական տուրքերի և վճարների մասին» օրենքներին, բացի այդ, հակասում են նաև տեղական ինքնակառավարման գործունեության հիմքում ընկած սկզբունքներին և դրանով փորձ է արվում կամայականորեն սահմանափակել տեղական ինքնակառավարման մարմինների սեփական լիազորությունները, ինչն անընդունելի է և հակասում է տեղական ինքնակառավարման ճանաչմանն ու երաշխավորմանն ուղղված միջազգայնորեն ստանձնած պարտավորություններին:
Ավելին, Նախագծով անշարժ գույքի հասցեների տրամադրման լիազորությունը նախատեսվում է վերապահել երկու տարբեր լիազոր մարմինների՝ միայն անշարժ գույքի միավորի բաժանման կամ միավորման դեպքերում անշարժ գույքի հասցեավորման  իրականացումը վերապահելով համայնքներին, որի արդյունքում խախտվում է նաև ներպետական օրենսդրությամբ և միջազգային ակտերով սահմանված տեղական ինքնակառավարման մարմինների լիազորությունների ամբողջականության ու բացառիկության պահանջը:
	Ընդունվել է ի գիտություն։
Նախագիծը լրամշակվել է։

	2. Հայտնում ենք նաև, որ վերջին 5 տարվա ընթացքում հասցեների տրամադրման ծառայության համար համայնքային բյուջե է մուտքագրվել շուրջ 1 մլրդ ՀՀ դրամ և Նախագծի ընդունման արդյունքում էականորեն նվազելու է համայնքային բյուջեի մուտքերը:
«Տեղական ինքնակառավարման մասին» օրենքի 93-րդ հոդվածի համաձայն՝ Հայաստանի Հանրապետության օրենքներով համայնքների եկամուտների նվազեցումը և ծախսերի ավելացումը պետք է օրենքով սահմանված կարգով փոխհատուցի պետությունը, բացառությամբ հարկային եկամուտների գծով օրենքով սահմանված դեպքերում հարկային պարտավորությունների դադարեցման (բացի հարկային արտոնությունների տրամադրումից և հարկի վերացումից) և օրենքով սահմանված այլ դեպքերի:
Նկատի ունենալով նշվածը՝ հայտնում ենք, որ համայնքի բյուջեի մուտքերի նվազեցման մասով ևս Նախագիծն անընդունելի է:
	Ընդունվել է ի գիտություն։
Նախագիծը լրամշակվել է։

	3. Միաժամանակ, առկա են քաղաքապետի կողմից հասցեների տրամադրման վերաբերյալ կայացված բազմաթիվ որոշումներ, որոնք դեռևս պետական գրանցման չեն ներկայացվել և լիազորությունների փոփոխման պարագայում առաջանալու է արդեն իսկ տրամադրված և նոր տրամադրվող հասցեների համընկնում, և նույն գույքի մասով հասցեի տրամադրման վերաբերյալ կայացված երկու տարբեր իրավական ակտերի առկայություն, ինչպես նաև դատական ակտերի հիման վրա համայնքային սեփականություն հանդիսացող և/կամ/ փոխանցված գույքերի նկատմամբ այլ անձանց սեփականության իրավունքը ճանաչելու պարագայում գույքերը համայնքի ղեկավարի կողմից չհասցեավորելու պարագայում առաջանալու է համայանքների կողմից հաշվառված և փաստացի առկա գույքագրման տվյալների անհամապատասխանություն:
	Չի ընդունվել։
Նախագծով նախատեսված է լիազորությունների հստակ տարանջատում և հերթականություն, այն է՝ Կադաստրի կոմիտեն անշարժ գույքի օբյեկտի հասցեավորումը կատարում է պետական գրանցման վարույթի շրջանակներում և միայն ռեեստրի ամբողջականությունն ու ստանդարտայնությունը ապահովելու նպատակով կարող է նախաձեռնողականորեն կատարել ճշգրտումներ՝ առանց համայնքի ղեկավարների որոշումների դաշտ մտնելու (նախագծի 50–51-րդ կետեր)։ Միաժամանակ արդեն իսկ տրամադրված և նոր տրամադրվող հասցեների համընկնում չի կարող առաջանալ՝ հաշվի առնելով այն հանգամանքը, որ 2005 թվականի դեկտեմբերի 29-ի 2387-Ն որոշման 55-րդ, 57-րդ և 58-րդ կետերով հստակ սահմանված է որ համայնքի ղեկավարները նախքան հասցե տրամադրելու մասին որոշում կայացնելը անշարժ գույքի հասցեավորման հայտը մուտքագրում են Կադաստրի կոմիտեի հասցեների միասնական ռեեստրի տեղեկատվական համակարգ, որից հետո հայտը կամ մերժվում է կամ հաստատվում և միայն հաստատվելուց հետո համայնքի ղեկավարը կայացնում է անշարժ գույքին հասցե տրամադրելու մասին որոշում։

	4. Ինչ վերաբերում է անշարժ գույքի հասցեավորման վերաբերյալ իրավակարգավորումների փոփոխությունների արդյունքում անշարժ գույքի հասցեավորման լիազորությունը Կադաստրի կոմիտեին վերապահելուն՝ հայտնում ենք, որ Նախագծով վերապահվող լիազորությունները դուրս են Կադաստրի կոմիտեի իրավասություններից:
«Գույքի նկատմամբ իրավունքների պետական գրանցման մասին» օրենքի 1-ին հոդվածի համաձայն՝ նույն օրենքով սահմանվում են գույքի նկատմամբ իրավունքների, իրավունքների սահմանափակումների պետական գրանցման, գույքի, դրա նկատմամբ իրավունքների, սահմանափակումների վերաբերյալ տեղեկատվության տրամադրման, գրանցում իրականացնող մարմնի իրավունքների և պարտականությունների իրավական հիմքերը, գույքի նկատմամբ իրավունքների և սահմանափակումների պետական գրանցման վարույթի առանձնահատկությունները:
Տվյալ պարագայում հայտնում ենք, որ գրանցում իրականացնող մարմնի իրավունքներն ու պարտականությունները սահմանափակվում են նույն օրենքի կարգավորման առարկայի շրջանակներով, որոնք վերաբերում են միայն գույքի նկատմամբ իրավունքների, իրավունքների սահմանափակումների պետական գրանցմանը, գույքի, դրա նկատմամբ իրավունքների, սահմանափակումների վերաբերյալ տեղեկատվության տրամադրմանը: Այսինքն, գրանցում իրականացնող մարմինը կարող է իրականացնել միայն այնպիսի գործողություններ, որոնք ուղղակիորեն բխում են գույքի նկատմամբ իրավունքների, իրավունքների սահմանափակումների պետական գրանցմանը, գույքի, դրա նկատմամբ իրավունքների, սահմանափակումների վերաբերյալ տեղեկատվության տրամադրմանը ուղղված լիազորություններից, մինչդեռ անշարժ գույքի հասցեի տրամադրումը դուրս է գույքի նկատմամբ իրավունքների, իրավունքների սահմանափակումների պետական գրանցման գործընթացից և այն չի կարող իրականացվել գրանցում իրականացնող մարմնի կողմից:
	Ընդունվել է ի գիտություն։
Նախագիծը լրամշակվել է։

	4. Նկատի ունենալով այն հանգամանքը, որ «Հայաստանի Հանրապետության կառավարության 2005 թվականի դեկտեմբերի 29-ի N 2387-Ն որոշման մեջ փոփոխություններ և լրացումներ կատարելու մասին» Հայաստանի Հանրապետության կառավարության որոշման նախագիծը բխում է Նախագծով առաջարկվող փոփոխություններից, որոնք հակասում են գործող իրավական ակտերին և տեղական ինքնակառավարման մարմինների լիազորությունների մասով նման փոփոխությունների կատարումը անընդունելի է՝ հայտնում ենք, որ սույն գրության շրջանակներում «Հայաստանի Հանրապետության կառավարության 2005 թվականի դեկտեմբերի 29-ի N 2387-Ն որոշման մեջ փոփոխություններ և լրացումներ կատարելու մասին» Հայաստանի Հանրապետության կառավարության որոշման նախագծին անդրադարձ չի կատարվում:
Ամփոփելով վերոգրյալը՝ հայտնում ենք, որ անհրաժեշտ է ձեռնպահ մնալ Նախագծերի քննարկումից և ընդունումից, իսկ տեղական ինքնակառավարման մարմինների լիազորությունների մասով յուրաքանչյուր փոփոխություն առաջին հերթին քննարկել և համաձայնեցնել տեղական ինքնակառավարման մարմինների հետ:
	Ընդունվել է ի գիտություն։
Նախագծերի փաթեթը ներկայացված է եղել Տեղեկատվական համակարգերի կառավարման խորհրդի համաձայնեցմանը, որի N ԽԱ/10-2025 արձանագրության 3․1-ին կետի համաձայն՝ արժանացել հավանության։ Միաժամանակ հայտնում ենք, որ «Հայաստանի Հանրապետության կառավարության 2005 թվականի դեկտեմբերի 29-ի N 2387-Ն որոշման մեջ փոփոխություններ և լրացումներ կատարելու մասին» ՀՀ կառավարության որոշման նախագծին այս փուլում հանվել է նախագծերի փաթեթից։

	4. ՀՀ արդարադատության նախարարություն
	23.07.2025 թ․

	
	N /27.2/32897-2025

	1․ «Գույքի նկատմամբ իրավունքների պետական գրանցման մասին» օրենքում փոփոխություններ և լրացում կատարելու մասին» օրենքի նախագծի 6-րդ հոդվածի 2-րդ մասի համաձայն՝ սույն օրենքի 4-րդ հոդվածում նշված ենթաօրենսդրական իրավական ակտն ընդունվում է մինչև սույն օրենքն ուժի մեջ մտնելը։
Այս առումով հարկ ենք համարում նշել, որ անշարժ գույքի՝ ըստ դրա գտնվելու վայրի հասցեավորման, ինչպես նաև անշարժ գույքի հասցեների ռեեստրի ստեղծման և վարման կարգը արդեն իսկ սահմանված է ՀՀ կառավարության 2005 թվականի 2387-Ն որոշմամբ։ Ուստի, եթե խոսքը ՀՀ կառավարության 2005 թվականի 2387-Ն որոշման մեջ սույն Նախագծից բխող համապատասխան փոփոխությունների մասին է, որի մեջ համապատասխան փոփոխություններ կատարելու նախագիծը ներկայացվել է սույն նախագծի հետ միասին, ապա հիմք ընդունելով «Նորմատիվ իրավական ակտերի մասին» օրենքի 13-րդ հոդվածի 1-ին մասի դրույթները, որոնց համաձայն՝ ենթաօրենսդրական նորմատիվ իրավական ակտ կարող է ընդունվել նաև այն օրենսդրական ակտի հիման վրա, որն ընդունվել, սակայն դեռևս ուժի մեջ չի մտել, եթե օրենսդրական ակտով (բացառությամբ Սահմանադրության) սահմանված նորմը կարող է կատարվել միայն այդ ակտով նախատեսված ենթաօրենսդրական նորմատիվ իրավական ակտի ընդունմամբ, կամ դրա կատարումն ուղղակիորեն պայմանավորված է ենթաօրենսդրական նորմատիվ իրավական ակտի ընդունմամբ, անհրաժեշտ է «Հայաստանի Հանրապետության կառավարության 2005 թվականի դեկտեմբերի 29-ի N 2387-Ն որոշման մեջ փոփոխություններ և լրացումներ կատարելու մասին» ՀՀ կառավարության որոշման նախագծի 3-րդ կետով նախատեսված նախագծի ուժի մեջ մտնելու ժամկետը վերանայել, նկատի ունենալով այն հանգամանքը, որ նշված նախագիծը կարող է ուժի մեջ մտնել միայն վերջինիս համար հիմք հանդիսացող վերոնշյալ օրենքի ուժի մեջ մտնելուց հետո, որն էլ ուժի մեջ է մտնում պաշտոնական հրապարակման օրվանից 3 ամիս հետո։
	Ընդունվել է։
Նախագծում կատարվել է համապատասխան փոփոխություն։ Միաժամանակ հայտնում ենք, որ «Հայաստանի Հանրապետության կառավարության 2005 թվականի դեկտեմբերի 29-ի N 2387-Ն որոշման մեջ փոփոխություններ և լրացումներ կատարելու մասին» ՀՀ կառավարության որոշման նախագծին այս փուլում հանվել է նախագծերի փաթեթից։


	2․  Հայաստանի Հանրապետության կառավարության 2005 թվականի դեկտեմբերի 29-ի N 2387-Ն որոշման մեջ փոփոխություններ և լրացումներ կատարելու մասին» ՀՀ կառավարության որոշման նախագծի (այսուհետ՝ Նախագիծ) 2-րդ կետում առկա «հավելվածում» բառն առաջարկում ենք փոխարինել «հավելվածի» բառով։
	Ընդունվել է ի գիտություն։
Միաժամանակ հայտնում ենք, որ «Հայաստանի Հանրապետության կառավարության 2005 թվականի դեկտեմբերի 29-ի N 2387-Ն որոշման մեջ փոփոխություններ և լրացումներ կատարելու մասին» ՀՀ կառավարության որոշման նախագծին այս փուլում հանվել է նախագծերի փաթեթից։

	3․ Նախագծի 2-րդ կետի 5-րդ ենթակետով նախատեսվում է Հայաստանի Հանրապետության կառավարության 2005 թվականի դեկտեմբերի 29-ի N 2387-Ն որոշմամբ սահմանված հավելվածի 2-րդ կետի 13-րդ ենթակետը շարադրել նոր խմբագրությամբ, որի արդյունքում վերոնշյալ որոշման մեջ գործածվող հասցեների քարտեզ (հատակագիծ) հասկացության պարզաբանումը դուրս է մնում վերոնշյալ որոշումից, սակայն շարունակում է կիրառվել դրանում։ «Նորմատիվ իրավական ակտերի մասին» օրենքի 15-րդ հոդվածի 3-րդ մասով սահմանվում է, որ՝ եթե նորմատիվ իրավական ակտում օգտագործվում են նոր կամ բազմիմաստ կամ այնպիսի հասկացություններ կամ տերմիններ, որոնք առանց պարզաբանման միանշանակ չեն ընկալվում, կամ այլ նորմատիվ ակտով տրված է այդ հասկացությունների կամ տերմինների այլ սահմանում, ապա տվյալ ակտով տրվում են այդ ակտի էությունից բխող դրանց սահմանումները: Սահմանումները պետք է լինեն այնպիսին, որ ապահովեն դրանց միատեսակ ու միանշանակ ընկալումն ու կիրառումը: 
Ուստի, հիմք ընդունելով վերոգրյալ օրենսդրական կարգավորումը, գտնում ենք, որ անհրաժեշտ է վերանայել սույն նախագծի դրույթները և նախատեսել համապատասխան կարգավորում տարընկալումներից խուսափելու նպատակով։
	Ընդունվել է ի գիտություն։
Միաժամանակ հայտնում ենք, որ «Հայաստանի Հանրապետության կառավարության 2005 թվականի դեկտեմբերի 29-ի N 2387-Ն որոշման մեջ փոփոխություններ և լրացումներ կատարելու մասին» ՀՀ կառավարության որոշման նախագծին այս փուլում հանվել է նախագծերի փաթեթից։

	4․ Նախագծի 2-րդ կետի 29-րդ ենթակետով նախատեսվում է Հայաստանի Հանրապետության կառավարության 2005 թվականի դեկտեմբերի 29-ի N 2387-Ն որոշմամբ սահմանված հավելվածի (այսուհետ՝ Հավելված) 7-8-րդ գլուխները նոր խմբագրությամբ շարադրել, որի արդյունքում դրանում առկա 51-րդ կետի համաձայն՝ Կադաստրի կոմիտեն անշարժ գույքի օբյեկտի հասցեավորումն իրականացնում է գույքի նկատմամբ իրավունքների պետական գրանցման վարույթի շրջանակներում, ինչպես նաև իր նախաձեռնությամբ՝ հասցեների ռեեստրի տեղեկատվական բազայի ամբողջականությունը, ճշգրտությունը և ստանդարտներին համապատասխանությունն ապահովելու, չհասցեավորված կամ սխալ հասցեավորված անշարժ գույքի միավորները հասցեավորելու նպատակով:
Այս առումով նշենք, որ հստակեցման կարիք ունի Կադաստրի կոմիտեի կողմից սեփական նախաձեռնությամբ անշարժ գույքի օբյեկտի հասցեավորումն իրականացնելու վերաբերյալ կարգավորումը, մասնավորապես՝ թե ինչ կարգով է իրականացվելու համապատասխան հասցեավորման գործողությունը վերջինիս կողմից։
	Ընդունվել է ի գիտություն։
Միաժամանակ հայտնում ենք, որ «Հայաստանի Հանրապետության կառավարության 2005 թվականի դեկտեմբերի 29-ի N 2387-Ն որոշման մեջ փոփոխություններ և լրացումներ կատարելու մասին» ՀՀ կառավարության որոշման նախագծին այս փուլում հանվել է նախագծերի փաթեթից։

	5․ Նախագծի 2-րդ կետի 29-րդ ենթակետի հիման վրա Հավելվածի նոր խմբագրությամբ շարադրվող 54-րդ կետի համաձայն՝ սույն կարգի 50-րդ կետով սահմանված դեպքում` անշարժ գույքին հասցե տրամադրելու համար գույքի սեփականատերը կամ «Գույքի նկատմամբ իրավունքների պետական գրանցման մասին» օրենքի իմաստով՝ իրավատերը դիմում է ներկայացնում համատասխան համայնքին: Դիմումին կցվում է նաև անշարժ գույքի բաժանմանը կամ միավորմանը վերաբերող հատակագիծը: Դիմումում նշվում են սեփականատիրոջ կամ իրավատիրոջ անունը, հայրանունը, ազգանունը (անվանումը), հեռախոսահամարը, էլեկտրոնային փոստի առկայության դեպքում՝ էլեկտրոնային փոստի հասցեն, անշարժ գույքի գտնվելու վայրը։ Դիմումի ձևը տեղադրվում է տվյալ համայնքի պաշտոնական համացանցային կայքում (առկայության դեպքում):
Սույն համատեքստում հստակեցման կարիք ունի թե արդյոք «առկայության դեպքում» ձևակերպումը վերաբերում է համայնքի պաշտոնական համացանցային կայքի առկայությանը, թե՝ ոչ և եթե այո, ապա պարզ չէ, թե ինչպես է ապահովվելու նշված դիմումի ձևի հասանելիությունը:
	Ընդունվել է ի գիտություն։
Միաժամանակ հայտնում ենք, որ «Հայաստանի Հանրապետության կառավարության 2005 թվականի դեկտեմբերի 29-ի N 2387-Ն որոշման մեջ փոփոխություններ և լրացումներ կատարելու մասին» ՀՀ կառավարության որոշման նախագծին այս փուլում հանվել է նախագծերի փաթեթից։

	6․ Նախագծի 2-րդ կետի 29-րդ ենթակետի հիման վրա Հավելվածի նոր խմբագրությամբ շարադրվող 58-րդ կետում, անհրաժեշտ է հստակեցնել, թե հասցեավորման հայտն ում կողմից կարող է մերժվել, հետագա տարընկալման խնդիրներից խուսափելու նպատակով, մասնավորապես՝ վերոնշյալ կետում առկա «հայտը» բառից հետո առաջարկում ենք լրացնել «Կադաստրի կոմիտեի կողմից» բառերը։
	Ընդունվել է ի գիտություն։
Միաժամանակ հայտնում ենք, որ «Հայաստանի Հանրապետության կառավարության 2005 թվականի դեկտեմբերի 29-ի N 2387-Ն որոշման մեջ փոփոխություններ և լրացումներ կատարելու մասին» ՀՀ կառավարության որոշման նախագծին այս փուլում հանվել է նախագծերի փաթեթից։

	7․ Նախագծի 2-րդ կետի 29-րդ ենթակետի հիման վրա Հավելվածի նոր խմբագրությամբ շարադրվող 59-րդ կետի համաձայն՝ անշարժ գույքի հասցեավորման հայտը հաստատվելուց (բավարարվելուց) հետո ինքնաշխատ եղանակով ձևավորվում է հաստատված հայտի քաղվածքի ծածկագիրը, որից հետո համայնքի ղեկավարը կայացնում է անշարժ գույքին հասցե տրամադրելու մասին որոշում՝ որոշման մեջ ներառելով Կադաստրի կոմիտեի կողմից հաստատված հայտի քաղվածքի ծածկագիրը։
Վերոգրյալ դրույթների մասով նշենք, որ անհրաժեշտ է հստակեցնել, թե համայնքի ղեկավարի կողմից կայացվող անշարժ գույքին հասցե տրամադրելու մասին որոշումն ինչ ժամանակահատվածում պետք է ընդունվի։
	Ընդունվել է ի գիտություն։
Միաժամանակ հայտնում ենք, որ «Հայաստանի Հանրապետության կառավարության 2005 թվականի դեկտեմբերի 29-ի N 2387-Ն որոշման մեջ փոփոխություններ և լրացումներ կատարելու մասին» ՀՀ կառավարության որոշման նախագծին այս փուլում հանվել է նախագծերի փաթեթից։

	8․ Նախագծի 2-րդ կետի 29-րդ ենթակետի հիման վրա Հավելվածի նոր խմբագրությամբ շարադրվող 8-րդ գլխի համատեքստում անհրաժեշտ է հստակեցնել, թե արդյոք համապատասխան անշարժ գույքի սեփականատերը ծանուցվելու է համապատասխան հասցեի վերահասցեավորման կամ հասցեի չեղարկման վերաբերյալ թե ոչ և եթե այո, ապա ինչ կարգով։
	Ընդունվել է ի գիտություն։
Միաժամանակ հայտնում ենք, որ «Հայաստանի Հանրապետության կառավարության 2005 թվականի դեկտեմբերի 29-ի N 2387-Ն որոշման մեջ փոփոխություններ և լրացումներ կատարելու մասին» ՀՀ կառավարության որոշման նախագծին այս փուլում հանվել է նախագծերի փաթեթից։

	9․ Նախագծի 2-րդ կետի 29-րդ ենթակետի հիման վրա Հավելվածի նոր խմբագրությամբ շարադրվող 64-րդ կետի համաձայն՝ հասցեավորման հայտը մերժվելու դեպքում համայնքի ղեկավարը 3 աշխատանքային օրվա ընթացքում վերանայում է հասցեավորման հայտը և օբյեկտին այլ հասցե տրամադրելու նոր հասցեավորման հայտ է ներկայացնում:
Այս առումով նշենք, որ լրացուցիչ հիմնավորման և  հստակեցման կարիք ունեն համայնքի ղեկավարի կողմից 3 աշխատանքային օրվա ընթացքում հասցեավորման հայտը վերանայելու և օբյեկտին այլ հասցե տրամադրելու նոր հասցեավորման հայտ ներկայացնելու վերաբերյալ դրույթները, քանի որ դրանցից պարզ չի դառնում, թե արդյոք համայնքի ղեկավարն հենց ինքն է վերանայելու համապատասխան հայտը, թե նշված հասցեով գույքի սեփականատերը, կամ արդյոք համայնքի ղեկավարն իրավասու է իրականացնելու համապատասխան վերանայումը, հաշվի առնելով այն հանգամանքը,  որ համապատասխան վրիպակը կամ անճշտությունը թույլ է տվել հայտ ներկայացնողը։
	Ընդունվել է ի գիտություն։
Միաժամանակ հայտնում ենք, որ «Հայաստանի Հանրապետության կառավարության 2005 թվականի դեկտեմբերի 29-ի N 2387-Ն որոշման մեջ փոփոխություններ և լրացումներ կատարելու մասին» ՀՀ կառավարության որոշման նախագծին այս փուլում հանվել է նախագծերի փաթեթից։

	10․ Նախագծի 2-րդ կետի 29-րդ ենթակետի հիման վրա Հավելվածի նոր խմբագրությամբ շարադրվող 74-րդ կետով նախատեսվում է, որ հասցեների ռեեստրի տեղեկատվական բազայի ամբողջականությունն ապահովելու նպատակով պետական կառավարման կամ տեղական ինքնակառավարման մարմինները կամ այլ շահագրգիռ անձինք կարող են Կադաստրի կոմիտե ներկայացնել առաջարկություններ՝ չհասցեավորված կամ սխալ հասցեավորված անշարժ գույքի միավորների հասցեավորման վերաբերյալ։
Գտնում ենք, որ հստակեցման կարիք ունի վերոգրյալ կետում առկա «այլ շահագրգիռ անձինք» ձևակերպումը, մասնավորապես՝ թե ովքեր են հանդիսանում հասցեների ռեեստրի տեղեկատվական բազայի ամբողջականությունն ապահովելու նպատակով Կադաստրի կոմիտե համապատասխան առաջարկություններ ներկայացնող այլ շահագրգիռ անձինք։
	Ընդունվել է ի գիտություն։
Միաժամանակ հայտնում ենք, որ «Հայաստանի Հանրապետության կառավարության 2005 թվականի դեկտեմբերի 29-ի N 2387-Ն որոշման մեջ փոփոխություններ և լրացումներ կատարելու մասին» ՀՀ կառավարության որոշման նախագծին այս փուլում հանվել է նախագծերի փաթեթից։

	[bookmark: _Hlk210989601]11․ «Նորմատիվ իրավական ակտերի մասին» օրենքի 33-րդ հոդվածի 1-ին մասի համաձայն՝ Նորմատիվ իրավական ակտում փոփոխությունները կատարվում են նրա առանձին`
1) բառեր, թվեր կամ կետադրական նշաններ այլ բառերով, թվերով կամ կետադրական նշաններով փոխարինելու միջոցով.
2) բառեր, թվեր կամ նախադասություններ հանելու միջոցով.
3) բաժիններ, գլուխներ, հոդվածներ, մասեր, կետեր, ենթակետեր, պարբերություններ կամ նախադասություններ նոր խմբագրությամբ շարադրելու միջոցով.
4) բաժինների, գլուխների, հոդվածների, մասերի, կետերի, ենթակետերի կամ պարբերությունների գործողությունը դադարեցնելու միջոցով:
Հիմք ընդունելով վերոգրյալ օրենսդրական կարգավորումն, անհրաժեշտ է Նախագծի 2-րդ կետի 12-րդ ենթակետում առկա ««Մեսրոպ» բառը փոխարինել «Մ․» տառով և կետադրական նշանով» բառերը փոխարինել ««Մեսրոպ Մաշտոց» բառերը փոխարինել «Մ․ Մաշտոց» բառերով և կետադրական նշանով»։ Սույն դիտարկումը վերաբերում է նաև նույն ենթակետում առկա համանման կարգավորումներին։
	Ընդունվել է։
Նախագծում կատարվել են համապատասխան փոփոխություններ։

	5. ՀՀ վարչապետի աշխատակազմի իրավաբանական վարչություն
	08.10.2025թ․

	
	02/12.93/32643-2025

	[bookmark: _Hlk210989785]««Գույքի նկատմամբ իրավունքների պետական գրանցման մասին» օրենքում փոփոխություններ և լրացում կատարելու մասին» օրենքի նախագծի 5-րդ հոդվածով նոր խմբագրությամբ շարադրվող Օրենքի 44-րդ հոդվածի 1-ին մասի համաձայն՝ անշարժ գույքի հասցեավորումը, բացառությամբ անշարժ գույքի միավորի բաժանման կամ միավորման դեպքերի, իրականացվում է անշարժ գույքի պետական ռեգիստրի կողմից գույքի նկատմամբ իրավունքի պետական գրանցման ընթացքում (...), մինչդեռ սահմանվող բացառությունը լրացուցիչ պարզաբանման կարիք ունի՝ նկատի ունենալով, որ վերոնշյալ դեպքերում ևս հասցեավորումը կարող է իրականացվել անշարժ գույքի պետական ռեգիստրի կողմից՝ հաշվի առնելով անշարժ գույքի պետական ռեգիստրի ունեցած գործիքակազմը և հասցեների ռեեստրի տեղեկատվական բազայում առկա տվյալները։
	Ընդունվել է ի գիտություն։
Նախագիծը լրամշակվել է։

	6. Վարչապետի աշխատակազմի տարածքային զարգացման և շրջակա միջավայրի հարցերի վարչություն
	08.10.2025թ․

	
	02/12.93/32643-2025

	1. «Գույքի նկատմամբ իրավունքների պետական գրանցման մասին» օրենքում փոփոխություններ և լրացում կատարելու մասին» օրենքի Նախագծի 2-րդ հոդվածի 1-ին մասով նախատեսվում է ուժը կորցրած ճանաչել գործող օրենքի 2-րդ հոդվածով սահմանված՝ «անշարժ գույքի հասցե» հասկացությունը, որով սահմանված է, որ այն՝ «վավերապայմանների որոշակիորեն համակարգված համախումբ, որով միանշանակորեն որոշվում է հասցեավորման օբյեկտի տեղը բնակավայրում և որը պարունակում է առնվազն հետևյալ վավերապայմանները` մարզ, համայնք, ներբնակավայրային աշխարհագրական օբյեկտ (թաղամաս, հրապարակ, փողոց, պողոտա, նրբանցք, անցում, փակուղի, զբոսայգի և այլն), անշարժ գույքի հերթական համար.»: Մինչդեռ, նախագծի հետագա կարգավորումներից պարզ չէ, թե անշարժ գույքի հասցեն ինչ վավերապայմաններ է իր մեջ ներառելու: Չնայած այն հանգամանքին, որ համապատասխան հասկացություն սահմանված է Կառավարության 2005 թվականի դեկտեմբերի 29-ի «Անշարժ գույքի՝ ըստ դրա գտնվելու վայրի հասցեավորման, ինչպես նաև անշարժ գույքի հասցեների ռեեստրի ստեղծման և վարման կարգը սահմանելու մասին» N 2387-Ն որոշման մեջ, այնուամենայնիվ, նախագծից պարզ չէ, թե ի՞նչ նպատակ է հետապնդում նշված հասկացության ուժը կորցրած ճանաչումը գործող օրենքից և այն ինչ խնդիր է լուծում: Ուստի, գտնում ենք, որ այն լրացուցիչ պարզաբանման անհրաժեշտություն ունի:
	Ընդունվել է։
Նախագիծը լրամշակվել է։

	2. Նախագծի 5-րդ հոդվածով գործող օրենքի նոր խմբագրությամբ շարադրվող 44-րդ հոդվածի 1-ին մասով սահմանվում է, որ «Անշարժ գույքի հասցեավորումը, բացառությամբ անշարժ գույքի միավորի բաժանման կամ միավորման դեպքերի, իրականացվում է անշարժ գույքի պետական ռեգիստրի կողմից գույքի նկատմամբ իրավունքի պետական գրանցման ընթացքում, անշարժ գույքի նոր հասցեներ տրամադրվելու կամ անշարժ գույքի հասցեների փոփոխության դեպքում, հիմք ընդունելով հասցեների ռեեստրի տեղեկատվական բազայում առկա տվյալները»։ Միաժամանակ, քննարկվող հոդվածի 3-րդ մասով էլ սահմանվում է, որ «Նոր հասցեի տրամադրում կամ հասցեի փոփոխություն անշարժ գույքի պետական ռեգիստրի կողմից կարող է իրականացվել նաև առանձին՝ առանց գույքի նկատմամբ իրավունքի պետական գրանցում իրականացնելու»: Ներկայացված կարգավորումից, ինչպես նաև նախագծերի փաթեթում ներառված հարակից օրենքների նախագծերից (որոնցով սահմանվում է, որ համայնքի ղեկավարը տալիս է համայնքի վարչական տարածքում բաժանվող կամ միավորվող անշարժ գույքերի հասցեների տրամադրման թույլտվություն) պարզ է դառնում, որ համայնքի ղեկավարին բացառապես վերապահվում է բաժանվող կամ միավորվող անշարժ գույքերի հասցեների տրամադրման թույլտվության գործառույթ: Մինչդեռ, ներկայացված կարգավորումներից պարզ չէ, թե միայն բաժանվող կամ միավորվող անշարժ գույքերի հասցեների տրամադրման թույլտվության վերապահումը համայնքի ղեկավարին գործնականում ի՞նչ խնդիր է լուծում և ի՞նչ խնդիրներ են առկա համապատասխան գործառույթը նույնպես անշարժ գույքի պետական ռեգիստրի կողմից իրականացվելու համար՝ նկատի ունենալով, որ բաժանվող կամ միավորվող անշարժ գույքերի արդյունքում հասցեավորման օբյեկտ է դառնում որպես այդպիսին նոր գույք, որն էլ նախագծերի կարգավորմամբ վերապահվում է ոչ թե համայնքի ղեկավարին, այլ՝ անշարժ գույքի պետական ռեգիստրի:
   Արդյունքում, հաշվի առնելով վերոգրյալը, գտնում ենք, որ ներկայացված կարգավորումները լրացուցիչ պարզաբանման, հիմնավորման և հստակեցման անհրաժեշտություն ունեն:
	Ընդունվել է ի գիտություն։
Նախագիծը լրամշակվել է։

	3. «Տեղական ինքնակառավարման մասին» օրենքում փոփոխություն կատարելու մասին» և ««Երևան քաղաքում տեղական ինքնակառավարման մասին» օրենքում փոփոխություն կատարելու մասին» օրենքների նախագծերով նախատեսվում է, ի թիվս այլնի նաև համայնքի ղեկավարին վերապահված՝ համայնքի շենքերի և շինությունների, ինչպես նաև հողամասերի համարակալման սահմանման գործառույթը հանել գործող կարգավորումներից: Սակայն, նախագծերի կարգավորումներից պարզ չէ, թե արդյո՞ք համապատասխան գործառույթը իրականացվելու է Կադաստրի կոմիտեի կողմից, և արդյո՞ք հողամասերի կամ շենք շինությունների համարակալումը ինքն իրենից ենթադրում է պարտադիր գույքի պետական գրանցման գործընթաց (որի պարագայում Կադաստրի կոմիտեն համապատասխան ռեեստրից կսահմանի համարակալումը)՝ նկատի ունենալով նաև այն հանգամանքը, որ «Գույքի նկատմամբ իրավունքների պետական գրանցման մասին» օրենքում փոփոխություններ և լրացում կատարելու մասին» օրենքի նախագծի 2-րդ հոդվածի 1-ին մասով նախատեսվում է ուժը կորցրած ճանաչել գործող օրենքի 2-րդ հոդվածով սահմանված՝ «անշարժ գույքի հասցե» հասկացությունը, որի մեջ արծարծված էր որպես այդպիսին նաև անշարժ գույքի հերթական համարի առկայության վավերապայմանը:
	Ընդունվել է ի գիտություն։
Նախագծի լրամշակման արդյունքում նշված օրենքներում այլևս փոփոխություններ չեն նախատեսվում։

	4. Նախագծերի կարգավորմամբ պարզ է դառնում, որ անշարժ գույքի հասցեավորումը, բացառությամբ անշարժ գույքի միավորի բաժանման կամ միավորման դեպքերի, իրականացվումելու է անշարժ գույքի պետական ռեգիստրի կողմից գույքի նկատմամբ իրավունքի պետական գրանցման ընթացքում, անշարժ գույքի նոր հասցեներ տրամադրվելու կամ անշարժ գույքի հասցեների փոփոխության դեպքում, հիմք ընդունելով հասցեների ռեեստրի տեղեկատվական բազայում առկա տվյալները։ Հարկ է նշել, որ համաձայն «Տեղական տուրքերի և վճարների մասին» օրենքի 10-րդ հոդվածի 1-ին մասի 20-րդ կետի՝ Հայաստանի Հանրապետության համայնքներում կարող են սահմանվել համայնքի վարչական տարածքում անշարժ գույքի հասցեի տրամադրման համար տեղական վճար: Ըստ նշված կարգավորման՝ օրինակ Երևան համայնքի ավագանու 24.12.2024թ-ի «Երևան համայնքում տեղական վճարների 2025 թվականի դրույքաչափերը սահմանելու մասին» N 265-Ն որոշմամբ հաստատված հավելվածի 31-րդ կետի՝ Երևանի վարչական տարածքում անշարժ գույքի հասցեի տրամադրման համար սահմանված է տեղական վճար՝ 4-ից 6 աշխատանքային օրվա ընթացքում տրամադրելու դեպքում՝ 15000 /տասնհինգ հազար/ դրամ, 3 աշխատանքային օրվա ընթացքում տրամադրելու համար՝ 25000 /քսանհինգ հազար/ դրամ: Մինչդեռ, նախագծերի փաթեթից պարզ չէ, թե անշարժ գույքի համապատասխան հասցեավորումը անշարժ գույքի պետական ռեգիստրի կողմից իրականացվելու դեպքում արդյո՞ք դիտարկվելու է համապատասխան վճարի գանձման գործընթաց: Ուստի, գտնում ենք, որ ներկայացված կարգավորումները նշված դիտարկման տիրույթում լրացուցիչ հստակեցման և պարզաբանման անհրաժեշտություն ունեն:
	Ընդունվել է ի գիտություն։
Նախագիծը լրամշակվել է։

	5. Նախագծի հիմնավորմամբ լոկ պետական բյուջեի վրա ազդեցության գնահատականին է անդրադարձ կատարված, մինչդեռ՝ դրանում բացակայում է համայնքային բյուջեների վրա հնարավոր ազդեցության մասին գնահատականը:
	Ընդունվել է։
   Հիմնավորումները լրամաշվել են։ Նախագծին կից ներկայացված հիմնավորմամբ անդրադարձ է կատարվել նաև համայնքային բյուջեների վրա հնարավոր ազդեցությանը։

	Փոխվարչապետ Մ․ Գրիգորյանի գրասենյակ
	24.03.2026թ․

	
	N 02/12.63/9392-2026

	 Եզրակացություն «Գույքի նկատմամբ իրավունքների պետական գրանցման մասին» օրենքում փոփոխություններ և լրացումներ կատարելու մասին» օրենքի նախագծին հավանություն տալու և անհետաձգելի համարելու մասին» որոշման նախագծի վերաբերյալ
Ամփոփաթերթում Երևանի քաղաքապետարանը 2-րդ դիտարկմամբ հայտնում է, որ վերջին 5 տարվա ընթացքում հասցեների տրամադրման ծառայության համար համայնքային բյուջե է մուտքագրվել շուրջ 1 մլրդ ՀՀ դրամ և նախագծի ընդունման արդյունքում էականորեն նվազելու է համայնքային բյուջեի մուտքերը: Ուստի՝ «Տեղական ինքնակառավարման մասին» օրենքի 93-րդ հոդվածի համաձայն՝ Հայաստանի Հանրապետության օրենքներով համայնքների եկամուտների նվազեցումը և ծախսերի ավելացումը պետք է օրենքով սահմանված կարգով փոխհատուցի պետությունը:
Նշյալ դիտարկմանն ի պատասխան՝ նշվում է, որ նախագիծը լրամշակվել է, սակայն հիմնավորման մեջ միայն մասնակի անդրադարձ է կատարվում, որ նախագծի ընդունումը կարող է հանգեցնել որոշակի նվազեցումների համայնքային բյուջեների եկամուտներում։ Մինչդեռ չի հաշվարկվել փոխհատուցվելիք գումարի չափը, իսկ ՀՀ ֆինանսների նախարարության կարծիքը չէր կարող անդրադառնալ նշյալ խնդրին, քանի որ Երևանի քաղաքապետարանի դիրքորոշումը ավելի ուշ է ներկայացվել: Ուստի՝ կարծիք ստանալու նպատակով նախագիծը անհրաժեշտ է ևս մեկ անգամ ներկայացնել ֆինանսների նախարարություն:
	Ընդունվել է ի գիտություն։
  Միաժամանակ հայտնում ենք, որ Նախագծով առաջարկվող կարգավորումները ենթարկվել են բովանդակային փոփոխությունների։ 

	ՏԱՐԱԾՔԱՅԻՆ ԶԱՐԳԱՑՄԱՆ ԵՎ ՇՐՋԱԿԱ ՄԻՋԱՎԱՅՐԻ ՆԱԽԱՐԱՐԱԿԱՆ ԿՈՄԻՏԵԻ ՆԻՍՏ
	16․03․2026թ․

	
	N ԿԱ/74-2026

	Որոշվեց՝ տալ բացասական դիրքորոշում` առաջարկելով Կադաստրի կոմիտեին՝ Փոխվարչապետ Մհեր Գրիգորյանի դիտարկման համաձայն՝ նախագիծը լրամշակել այն տրամաբանությամբ, որ անշարժ գույքի նկատմամբ իրավունքների պետական գրանցման արդյունքում, միաժամանակ, ինքնաշխատ կերպով կգեներացվի համապատասխան գույքի հասցեն և լրամշակված նախագիծը կներկայացվի Տարածքային զարգացման և շրջակա միջավայրի նախարարական կոմիտեի հերթական նիստի քննարկմանը, անհրաժեշտության դեպքում՝ Ազգային ժողովի գործընկերների մասնակցությամբ։
	Ընդունվել է։
Նախագծի փաթեթը լրամշակվել է։

	ՏԱՐԱԾՔԱՅԻՆ ԶԱՐԳԱՑՄԱՆ ԵՎ ՇՐՋԱԿԱ ՄԻՋԱՎԱՅՐԻ ՆԱԽԱՐԱՐԱԿԱՆ ԿՈՄԻՏԵԻ ՆԻՍՏ
	29․06․2026թ․

	
	N ԿԱ/191-2026

	Որոշվեց՝ տալ դրական դիրքորոշում՝ պայմանով, որ Փոխվարչապետ Մհեր Գրիգորյանի դիտարկումների հաշվառմամբ նախագիծը ևս մեկ անգամ կքննարկվի Երևանի քաղաքապետարանի աշխատակազմի և Արդարադատության նախարարության հետ, ինչպես նաև հիմնավորումը կլրամշակվի Ֆինանսների նախարարի տեղակալ Արման Պողոսյանի առաջարկությամբ՝ համայնքի բյուջեի վրա ազդեցություն ունենալու տեսանկյունից:
	Ընդունվել է։
Կազմակերպվել են համապատասխան քննարկումներ։





